
	GENERALNI SEKRETARIAT VLADE REPUBLIKE SLOVENIJE

Gp.gs@gov.si


	ZADEVA: Sprejem Revidiranega letnega poročila Agencije za javni nadzor nad revidiranjem za leto 2019 in Poročila o doseganju ciljev in pričakovanih rezultatih direktorice ter izdaja soglasja Vlade Republike Slovenije k predlogu uporabe presežka prihodkov nad odhodki Agencije za javni nadzor nad revidiranjem na dan 31. 12. 2019 – predlog za obravnavo


	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), 44. člena Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C), drugega odstavka 29. člena Zakona o revidiranju (Uradni list RS, št. 65/08, 63/13 – ZS-K in 84/18) ter 14. člena Sklepa o ustanovitvi Agencije za javni nadzor nad revidiranjem (Uradni list RS, št. 6/16 in 11/19) je Vlada Republike Slovenije na … seji dne … pod točko ... sprejela naslednji
                                                                      SKLEP

1.
Vlada Republike Slovenije je sprejela Revidirano letno poročilo Agencije za javni nadzor nad revidiranjem za leto 2019, ki ga je sprejel strokovni svet Agencije za javni nadzor nad revidiranjem na 22. dopisni seji dne 17. 3. 2020 in je priloga tega sklepa, ter ga pošlje v obravnavo Državnemu zboru Republike Slovenije.

2.
Vlada Republike Slovenije daje soglasje k predlogu uporabe presežka prihodkov nad odhodki Agencije za javni nadzor nad revidiranjem, in sicer, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2019 izkazuje v bilanci stanja v višini 75.973 EUR, v višini do 65.000 EUR nameni za investicije v osnovna sredstva Agencije v letu 2020, preostali del pa nameni za opravljanje in razvoj dejavnosti ter za njeno redno delovanje in učinkovito izvajanje vseh nalog v letu 2020.

3.
Vlada Republike Slovenije je sprejela Poročilo o doseganju ciljev in pričakovanih rezultatih direktorice Agencije za javni nadzor nad revidiranjem za leto 2019.
                                                                                                                Dr. Božo Predalič
                                                                                                           GENERALNI SEKRETAR

Prejmejo:
· Ministrstvo za finance,
· Agencija za javni nadzor nad revidiranjem,

· Služba Vlade Republike Slovenije za zakonodajo.

Priloge:

· predlog sklepa Vlade Republike Slovenije,
· obrazložitev predloga sklepa,
· Revidirano letno poročilo Agencije za javni nadzor nad revidiranjem za leto 2019,

· sklep Agencije za javni nadzor nad revidiranjem št. 476-1/2020-2 z dne 28. 2. 2020 o uporabi presežka prihodkov nad odhodki Agencije za javni nadzor nad revidiranjem,
· Poročilo o doseganju ciljev in pričakovanih rezultatih direktorice za leto 2019,

· mnenje Službe Vlade Republike Slovenije za zakonodajo,

· mnenje Ministrstva za javno upravo.

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3. a Osebe, odgovorne za strokovno pripravo in usklajenost gradiva:

	- Urška Cvelbar, generalna direktorica Direktorata za finančni sistem,
- Janja Jereb, vodja Sektorja za finančni sistem,

- Polona Pestotnik, vodja Oddelka za trg kapitala in zavarovalništvo,

- mag. Nada Bizjak, analitičarka, Oddelek za trg kapitala in zavarovalništvo.

	3. b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	- mag. Andrej Šircelj, minister,
- mag. Peter Ješovnik, državni sekretar,
- mag. Kristina Šteblaj, državna sekretarka,

- Polona Flerin, državna sekretarka,
- Urška Cvelbar, generalna direktorica Direktorata za finančni sistem,

- Janja Jereb, vodja Sektorja za finančni sistem,

- Polona Pestotnik, vodja Oddelka za trg kapitala in zavarovalništvo,

- mag. Nada Bizjak, analitičarka, Oddelek za trg kapitala in zavarovalništvo.

	5. Kratek povzetek gradiva:

	Strokovni svet Agencije za javni nadzor nad revidiranjem je na 22. dopisni seji 17. 3. 2020 obravnaval in sprejel Revidirano letno poročilo Agencije za javni nadzor nad revidiranjem za leto 2019, h kateremu je dal soglasje minister za finance, in na 21. dopisni seji 28. 2. 2020 sprejel sklep s predlogom uporabe presežka prihodkov nad odhodki na dan 31. 12. 2019. 

Drugi odstavek 29. člena Zakona o revidiranju določa, da letno poročilo vsako leto obravnava Državni zbor Republike Slovenije. V skladu z drugim odstavkom 44. člena Zakona o javnih agencijah o uporabi presežka prihodkov nad odhodki odloča strokovni svet Agencije v soglasju z ustanoviteljem.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja

· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7. a Predstavitev ocene finančnih posledic nad 40.000 EUR:

(Samo če izberete DA pod točko 6. a.)

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II. a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II. b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II. c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV: 
I. Ocena finančnih posledic, ki niso načrtovane v sprejetem proračunu

V zvezi s predlaganim vladnim gradivom se navedejo predvidene spremembe (povečanje, zmanjšanje):

· prihodkov državnega in občinskih proračunov,
· odhodkov državnega proračuna, ki niso načrtovani v ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana v ukrepih oziroma projektih sprejetih proračunov.
II. Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II. a Pravice porabe za izvedbo predlaganih rešitev so zagotovljene:

Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II. b). Pri uvrstitvi novega projekta oziroma ukrepa v načrt razvojnih programov se navedejo:

· proračunski uporabnik, ki bo financiral novi projekt oziroma ukrep,

· projekt oziroma ukrep, s katerim se bodo dosegli cilji vladnega gradiva, in 

· proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II. b Manjkajoče pravice porabe bodo zagotovljene s prerazporeditvijo:

Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri trenutnih projektih oziroma ukrepih ali novih projektih oziroma ukrepih, navedenih v točki II. a.

II. c Načrtovana nadomestitev zmanjšanih prihodkov in povečanih odhodkov proračuna:

Če se povečani odhodki (pravice porabe) ne bodo zagotovili tako, kot je določeno v točkah II. a in b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev Evropske unije). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. 

	7. b Predstavitev ocene finančnih posledic pod 40.000 EUR:

Predlagano gradivo nima finančnih posledic za državni proračun.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

· pristojnosti občin,

· delovanje občin,

· financiranje občin.
	NE

	Gradivo (predpis) je bilo poslano v mnenje: 

· Skupnosti občin Slovenije SOS: NE

· Združenju občin Slovenije ZOS: NE

· Združenju mestnih občin Slovenije ZMOS: NE

Bistveni predlogi in pripombe, ki niso bili upoštevani.

/

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	/

	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	






         Mag. Andrej Šircelj








     minister



Priloge:
· predlog sklepa Vlade Republike Slovenije,
· obrazložitev predloga sklepa,
· Revidirano letno poročilo Agencije za javni nadzor nad revidiranjem za leto 2019,

· sklep Agencije za javni nadzor nad revidiranjem št. 476-1/2020-2 z dne 28. 2. 2020 o uporabi presežka prihodkov nad odhodki Agencije za javni nadzor nad revidiranjem,
· Poročilo o doseganju ciljev in pričakovanih rezultatih direktorice za leto 2019,
· mnenje Službe Vlade Republike Slovenije za zakonodajo,
mnenje Ministrstva za javno upravo.

·  PRILOGA 1
PREDLOG SKLEPA

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), 44. člena Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C), drugega odstavka 29. člena Zakona o revidiranju (Uradni list RS, št. 65/08, 63/13 – ZS-K in 84/18) ter 14. člena Sklepa o ustanovitvi Agencije za javni nadzor nad revidiranjem (Uradni list RS, št. 6/16 in 11/19) je Vlada Republike Slovenije na … seji dne … pod točko ... sprejela naslednji
                                                                      SKLEP

1.
Vlada Republike Slovenije je sprejela Revidirano letno poročilo Agencije za javni nadzor nad revidiranjem za leto 2019, ki ga je sprejel strokovni svet Agencije za javni nadzor nad revidiranjem na 22. dopisni seji dne 17. 3. 2020 in je priloga tega sklepa, ter ga pošlje v obravnavo Državnemu zboru Republike Slovenije.

2.
Vlada Republike Slovenije daje soglasje k predlogu uporabe presežka prihodkov nad odhodki Agencije za javni nadzor nad revidiranjem, in sicer, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2019 izkazuje v bilanci stanja v višini 75.973 EUR, v višini do 65.000 EUR nameni za investicije v osnovna sredstva Agencije v letu 2020, preostali del pa nameni za opravljanje in razvoj dejavnosti ter za njeno redno delovanje in učinkovito izvajanje vseh nalog v letu 2020.

3.
Vlada Republike Slovenije je sprejela Poročilo o doseganju ciljev in pričakovanih rezultatih direktorice Agencije za javni nadzor nad revidiranjem za leto 2019.
                                                                                                              Dr. Božo Predalič
                                                                                                       GENERALNI SEKRETAR

Priloge:

· Revidirano letno poročilo Agencije za javni nadzor nad revidiranjem za leto 2019,

· sklep Agencije za javni nadzor nad revidiranjem št. 476-1/2020-2 z dne 28. 2. 2020 o uporabi presežka prihodkov nad odhodki Agencije za javni nadzor nad revidiranjem,
· Poročilo o doseganju ciljev in pričakovanih rezultatih direktorice za leto 2019.
Prejmejo:

· Ministrstvo za finance,
· Agencija za javni nadzor nad revidiranjem,

· Služba Vlade Republike Slovenije za zakonodajo.

Obrazložitev predloga sklepa

Strokovni svet Agencije za javni nadzor nad revidiranjem (v nadaljnjem besedilu: agencija) je na 22. dopisni seji dne 17. 3. 2019 sprejel Revidirano letno poročilo Agencije za javni nadzor nad revidiranjem za leto 2019 in na 21. dopisni seji dne 28. 2. 2020 soglašal s predlogom o uporabi presežka prihodkov nad odhodki na dan 31. 12. 2019, skladno s 44. členom Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C; v nadaljnjem besedilu: ZJA). 
Drugi odstavek 29. člena Zakona o revidiranju (Uradni list RS, št. 65/08, 63/13 – ZS-K in 84/18; v nadaljnjem besedilu: ZRev-2) določa, da letno poročilo vsako leto obravnava Državni zbor Republike Slovenije, pri čemer drugi odstavek 14. člena Sklepa o ustanovitvi Agencije za javni nadzor nad revidiranjem (Uradni list RS, št. 6/16 in 11/19; v nadaljnjem besedilu: sklep o ustanovitvi) določa, da ministrstvo, pristojno za finance, prejeto letno poročilo agencije predloži v obravnavo vladi, ta pa ga v skladu z določbo tretjega odstavka istega člena predloži v obravnavo Državnemu zboru.

V skladu z devetim odstavkom 58. člena Zakona o izvrševanju proračunov Republike Slovenije za leti 2020 in 2021 (Uradni list RS, št. 75/19; v nadaljnjem besedilu: ZIPRS2021) letnega poročila ni potrebno poslati v soglasje Vladi Republike Slovenije, ampak je soglasje izdalo pristojno resorno ministrstvo, vlada pa ga kot organ odločanja po sprejemu pošlje v obravnavo Državnemu zboru Republike Slovenije. 
Revidirano letno poročilo agencije

Osnovno poslanstvo agencije je opravljanje učinkovitega javnega nadzora nad zakonitostjo in kakovostjo revidiranja ter ocenjevanja vrednosti in izvrševanje drugih nalog in pristojnosti, določenih z ZRev-2, Uredbo (EU) št. 537/2014 Evropskega parlamenta in Sveta z dne 16. aprila 2014 o posebnih zahtevah v zvezi z obvezno revizijo subjektov javnega interesa in razveljavitvi Sklepa Komisije 2005/909/ES (UL L 158 z dne 27. 5. 2014, stran 77; v nadaljnjem besedilu: uredba) ter drugimi zakoni in podzakonskimi akti. 
Agencija v revidiranem letnem poročilu navaja, da so bili v letu 2019 v celoti doseženi vsi cilji, ki si jih je zadala, saj so pomembni za uresničevanje pristojnosti agencije, kot ji jih nalagata ZRev-2 in uredba, ter za zagotavljanje kakovosti in razvoj revizijske in ocenjevalske stroke v Republiki Sloveniji. Doseženi temeljni cilji agencije so:

· opravljanje javnega nadzora nad kakovostjo dela revizijskih družb in pooblaščenih revizorjev;
· spremljanje letnih in mesečnih poročil revizijskih družb;

· nadzor agencije nad Slovenskim inštitutom za revizijo (v nadaljnjem besedilu: inštitut) pri izvajanju nadzora nad kakovostjo revidiranja pooblaščenih ocenjevalcev vrednosti;

· izvajanje preiskav na podlagi prijav s strani tretjih oseb;

· sankcioniranje.

Poleg neposrednega nadzora nad revizijskimi družbami in pooblaščenimi revizorji je agencija opravila tudi posredni nadzor spoštovanja določb ZRev-2, in sicer na podlagi pregleda iz obveznega letnega poročanja revizijskih družb, obveznega mesečnega poročanja revizijskih družb, objave preglednega poročila na podlagi 79. člena ZRev-2 in 13. člena uredbe ter obvestila o razrešitvah revizijskih družb, prejetih na podlagi petega odstavka 37. člena ZRev-2.
V letu 2019 je agencija izdala 22 upravnih aktov nadziranim osebah, in sicer:

· 8 upravnih aktov pooblaščenim revizorjem, od tega:

· 1 odločbo o ugotovitvi odprave kršitev,
· 4 odločbe o začetku postopka za izrek opomina in

· 3 odločbe o izreku opomina;
· 6 upravnih aktov revizijskim družbam, od tega:

· 3 odredbe za odpravo kršitev,
· 1 odredbo za dopolnitev poročila,
· 1 odločbo o zavrnitvi ugovora in

· 1 odločbo o ugotovitvi odprave kršitev;
· 8 upravnih aktov pooblaščenim ocenjevalcem vrednosti, od tega:

· 2 odločbi o začetku postopka za izrek opomina, 

· 1 odločba o začetku postopka za odvzem dovoljenja, 

· 2 odločbi o izreku opomina,

· 1 odločba o izreku pogojnega odvzema dovoljenja,

· 1 odredba za odpravo kršitev in

· 1 sklep o ustavitvi postopka.

V skladu z ZRev-2 agencija kot javni neodvisni nadzornik opravlja tudi nadzor nad inštitutom v delu, kjer ima ta javna pooblastila. Tako nadzira izdajo dovoljenj in registracijo vseh subjektov nadzora, preverja njihovo pravilnost ter preverja izvajanje programa stalnega izobraževanja, ki ga izvaja inštitut. Agencija nadzira inštitut tudi glede načrtovanja nadzora nad kakovostjo dela pooblaščenih ocenjevalcev vrednosti, s čimer zagotavlja kakovost njihovega dela. 
Agencija je v letu 2019 proučila vso dokumentacijo, ki jo je prejela s strani inštituta v okviru nadzora nad kakovostjo dela pooblaščenih ocenjevalcev vrednosti, skupaj z zapisniki, pripombami na zapisnike in strokovnimi mnenji revizijskega in strokovnega sveta inštituta, ne glede na to, ali je strokovni svet inštituta ugotovil pomembne nepravilnosti ali ne. V primeru ugotovljenih nepravilnosti oziroma kršitev pravil ocenjevanja vrednosti s strani strokovnih služb agencije, je strokovni svet agencije začel postopek za izrek ukrepa nadzora.
Agencija pri izvajanju svojih nalog sodeluje z drugimi domačimi institucijami, zlasti z Banko Slovenije, Agencijo za trg vrednostnih papirjev, Agencijo za zavarovalni nadzor, Agencijo za javnopravne evidence in storitve, Uradom Republike Slovenije za preprečevanje pranja denarja, Finančno upravo Republike Slovenije ter drugimi institucijami in organizacijami v Republiki Sloveniji. Prav tako je sodelovala z inštitutom v okviru nadzora nad opravljanjem nalog pooblaščenih ocenjevalcev vrednosti, skladno z ZRev-2.

Pri opravljanju svojih nalog in pristojnosti agencija sodeluje z Odborom evropskih organov za nadzor revizorjev ter pristojnimi organi skladno z uredbo ter s sorodnimi organi v nadzornem delovanju na ravni Evropske unije. Agencija s svojim delovanjem spodbuja sodelovanje med nadzorniki na evropski ravni ter izmenjavo vseh pomembnih informacij med nadzorniki iz matične države članice in države članice gostiteljice. 

Poročilo o doseganju ciljev in pričakovanih rezultatih direktorice
V skladu z 20. in 37. členom ZJA ter četrtim odstavkom 14. člena sklepa o ustanovitvi, je direktorica agencije ob predložitvi revidiranega letnega poročila agencije predložila tudi Poročilo o delovanju, poslovanju in opravljanju nalog iz pristojnosti agencije za leto 2019 – Poročilo o doseganju ciljev in pričakovanih rezultatih direktorice, v katerem je posebej pojasnila doseganje ciljev in pričakovanih rezultatov njenega dela iz pogodbe za obdobje od 1. 1. 2015 do 31. 12. 2020.

Celotni prihodki agencije po načelu denarnega toka so v letu 2019 znašali 516.129 EUR, kar je za skoraj 28 % več kot v letu 2018, ko so znašali 403.584 EUR. Glavni vir prihodkov agencije v letu 2019 so predstavljali tekoči prihodki iz naslova izvajanja javne službe na podlagi Tarife o taksah in nadomestilih Agencije za javni nadzor nad revidiranjem (Uradni list RS, št. 48/19; v nadaljnjem besedilu: tarifa) v višini 286.129 EUR, kar predstavlja 55% vseh prihodkov, 230.000 EUR pa je prejela iz proračuna Republike Slovenije.

Agenciji so bili za leto 2019 prvotno zagotovljeni transferni prihodki v višini 310.000 EUR. V rebalansu finančnega načrta za leto 2019 je agencija navedla, da ne bo črpala celotnih transfernih sredstev predvsem zaradi zamika načrtovanih zaposlitev v letu 2019. Agencija je prejela odobritev povečanja dovoljenega števila zaposlenih za enega javnega uslužbenca s strani Vlade Republike Slovenije 16. 5. 2019. Glede na navedeno so bili znižani transferni prihodki agencije v letu 2019 na višino 285.000 EUR. Zaradi gospodarne porabe sredstev je agencija v letu 2019 iz proračuna Republike Slovenije prejela 230.000 EUR oziroma 81 % načrtovanih sredstev, saj jih agencija zaradi nižjih realiziranih stroškov ni potrebovala. Na dan 31. 12. 2019 je bilo na agenciji zaposlenih osem javnih uslužbencev. 

Izdatki za plače in prispevke so v letu 2019 znašali 345.972 EUR, kar je za 6 % manj od načrtovanih (370.000 EUR). Vlada Republike Slovenije je v maju 2019 Agenciji odobrila povečanje dovoljenega števila zaposlenih le za enega javnega uslužbenca – pooblaščenega revizorja, kar je vplivalo na nižje izdatke za plače in prispevke v letu 2019. Izdatki za plače in drugi izdatki iz naslova dela so bili v višini 191.500 EUR financirani iz transfernih prihodkov, razlika v višini 154.472 EUR pa je bila financirana iz prihodkov po tarifi.
Agencija je za izvajanje javne službe v letu 2019 porabila 120.722 EUR izdatkov za blago in storitve, ki obsegajo nakup pisarniškega materiala in storitev, izdatke za komunalne storitve, energijo in vodo, prevozne stroške in storitve, izdatke za službena potovanja, izdatke za tekoče vzdrževanje ter druge operativne odhodke. Glede na leto 2018 so izdatki za blago in storitve višji za 5 %.
Agencija v letu 2019 v proračunu Republike Slovenije ni imela predvidenih sredstev namenjenih za investicijske odhodke. Skladno s finančnim načrtom je Agencija v letu 2019 realizirala investicijske odhodke v višini 49.879 EUR, ki jih je financirala iz realiziranih prihodkov iz naslova letnih nadomestil, in sicer predvsem za nakup programske opreme za vzpostavitev registrov subjektov nadzora, za nadgradnjo informacijskih sistemov in spletne strani, s čimer je tudi z vidika informacijske podpore lahko zagotovila izvajanje vseh nalog, ki so ji bile dodeljene skladno z novelo ZRev-2, ki je stopila v veljavo 12. 1. 2019.
Celotni odhodki agencije po načelu denarnega toka so v letu 2019 znašali 516.573 EUR in so bili za 6 % nižji od načrtovanih (550.000 EUR). 
Akumulirani presežek na dan 31. 12. 2019
V obdobju od 1. 1. 2019 do 31. 12. 2019 je bilo po načelu denarnega toka realiziran presežek odhodkov nad prihodki v višini 444 EUR, medtem ko je bil v istem obdobju realiziran presežek prihodkov nad odhodki po nastanku poslovnega dogodka v višini 66.293 EUR, ki je bil v skladu s potrjenim rebalansom finančnega načrta za leto 2019 namenjen za izvajanje investicij v premoženjske pravice, ki do konca leta 2019 še niso bile zaključene in na razpolago za uporabo. Presežek prihodkov nad odhodki je povečal akumulirani presežek prihodkov nad odhodki, ki na dan 31. 12. 2019 znaša 75.973 EUR.
V skladu s prvim odstavkom 44. člena ZJA lahko agencija presežek prihodkov nad odhodki uporabi ali za opravljanje in razvoj dejavnosti ali za plačilo delovne uspešnosti zaposlenih v javni agenciji v skladu z zakonom ali ga vplača v proračun ustanovitelja.

Strokovni svet agencije je na 21. dopisni seji dne 28. 2. 2020 izdal sklep, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2019 izkazuje v bilanci stanja v višini 75.973 EUR, v višini do 65.000 EUR nameni za investicije v osnovna sredstva Agencije v letu 2020, preostali del pa nameni za opravljanje in razvoj dejavnosti ter za njeno redno delovanje in učinkovito izvajanje vseh nalog v letu 2020. Presežek se bo porabil za pokrivanje stroškov amortizacije investicije iz leta 2019, ki po poslovnem dogodku zaradi računovodskih pravil pripoznavanja stroškov ni bremenila poslovnega rezultata za leto 2019.
Ministrstvo za finance se je ob pregledu finančnih izkazov agencije seznanilo, da je agencija v letu 2019 realizirala investicijske odhodke v višini 49.879 EUR, ki jih je financirala iz prihodkov iz naslova nadomestil, in sicer v višini 48.961 EUR za nakup programske opreme za vzpostavitev registrov subjektov nadzora (register pooblaščenih revizorjev in revizijskih družb), za nadgradnjo informacijskih sistemov (prenovljeni poročevalski model, spremljanje izobraževanj pooblaščenih revizorjev za zagotavljanje pogojev za podaljšanje dovoljenja za opravljanje storitev revidiranja, ipd.) in spletne strani, s čimer je tudi z vidika informacijske podpore lahko zagotovila izvajanje vseh nalog, ki so ji bile dodeljene z zadnjo spremembo ZRev-2. 
Agencija je investicijo v programsko opremo v letu 2019 v celoti financirala iz naslova tekočih prihodkov, kar je po denarnem toku predstavljalo odhodek in zmanjšalo rezultat oziroma presežek tekočega leta (izkazan primanjkljaj po denarnem toku v višini 444 EUR); za razliko od obračuna po poslovnem dogodku, ko v primeru investicije, odhodki oziroma stroški ne nastanejo ob plačilu, temveč v prihodnjih obdobjih prehajajo v stroške skozi amortizacijo. Nastanek stroška amortizacije znižuje poslovni rezultat po poslovnem dogodku. Zaradi navedenega je agencija realizirala presežek po poslovnem dogodku, saj se strošek investicije ni pripoznal v letu 2019. 
Agencija je presežek v višini 65.000 EUR rezervirala za pokrivanje stroškov amortizacije, ki bodo obračunani v naslednjih letih, ko se bo investicija amortizirala in s tem zmanjševala navedeni presežek. Agencija je v Finančnem načrtu za leto 2019 pri načrtovanju investicije v programsko opremo navedla, da ne bo realizirala presežka prihodkov nad odhodki po denarnem toku, medtem ko je navedla, da bo znašal presežek prihodkov nad odhodki po poslovnem dogodku 47.500 EUR, ker investicija zaradi pravil računovodenja ne bremeni rezultata tekočega leta in bo prehajala v stroške v naslednjih štirih letih preko stroškov amortizacije. 
Agencija na svojem računu nima denarnih sredstev za izplačilo presežka v proračun, kar je razvidno iz izkaza prihodkov in odhodkov po načelu denarnega toka za leto 2019 in je izkazan primanjkljaj v višini 444 EUR, kot tudi iz bilance stanja, iz katere izhaja, da so bila izkazana denarna sredstva na dan 31. 12. 2019 v višini 9.508 EUR. 
Razlika med načrtovanim presežkom prihodkov nad odhodki po poslovnem dogodku v višini 47.500 EUR in realiziranim v višini 75.973 EUR predstavlja račun za članarino agencije za leto 2020 v Mednarodnem združenju neodvisnih nadzornih organov s področja revizije (The International Forum of Independent Audit Regulators; IFIAR), ki je že plačan, zaradi obdobja, na katerega se nanaša, pa stroškovno ne more bremeniti poslovnega leta 2019.
Na podlagi pojasnjenega se Ministrstvo za finance strinja, da agencija izkazan presežek prihodkov nad odhodki uporabi skladno s predlaganim sklepom strokovnega sveta agencije, saj je skladno s finančnim načrtom agencija sicer načrtovala potrebna finančna sredstva v skupni višini 550.000 EUR, od tega 285.000 EUR sredstev iz državnega proračuna in 265.000 EUR sredstev iz letnih nadomestil in izrečenih ukrepov na podlagi določb Tarife o nadomestilih stroškov postopkov. Zaradi gospodarne porabe sredstev je Agencija v letu 2019 iz proračuna Republike Slovenije prejela 230.000 EUR oziroma 81 % sredstev, ki so ji bili namenjeni, saj jih zaradi nižjih realiziranih stroškov ni potrebovala.
Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18) v 9.i členu določa, da javne agencije izračunavajo zbrane presežke preteklih let po denarnem toku in jih zmanjšajo za neplačane obveznosti, neporabljena namenska sredstva, ki so namenjena za financiranje izdatkov v prihodnjem obdobju in ki so evidentirana na kontih časovnih razmejitev, ter za neporabljena sredstva za investicije. 
Agencija je v izkazu prihodkov in odhodkov za leto 2019 po načelu denarnega toka izkazala presežek odhodkov nad prihodki v višini 444 EUR, zaradi česar ji ni treba izračunati presežka po fiskalnem pravilu.
V skladu z drugim odstavkom 44. člena ZJA o uporabi presežka prihodkov nad odhodki odloča strokovni svet agencije v soglasju z ustanoviteljem.
* * *

Drugi odstavek 29. člena ZRev-2 določa, da letno poročilo agencije vsako leto obravnava Državni zbor Republike Slovenije, pri čemer drugi odstavek 14. člena sklepa o ustanovitvi agencije določa, da ministrstvo, pristojno za finance, prejeto letno poročilo agencije predloži v obravnavo vladi, ta pa ga v skladu z določbo tretjega odstavka istega člena predloži v obravnavo Državnemu zboru.

V skladu z devetim odstavkom 58. člena ZIPRS2021 letnega poročila ni potrebno posredovati v soglasje Vladi Republike Slovenije, ampak je za izdajo soglasja pristojno resorno ministrstvo, vlada pa ga kot organ odločanja po sprejemu pošlje v obravnavo Državnemu zboru Republike Slovenije.

Ker je letno poročilo agencije za leto 2019 pripravljeno v skladu s slovensko zakonodajo, ker so bili v letu 2019 v celoti doseženi vsi zastavljeni cilji agencije, finančni rezultati agencije pa skladni s pričakovanji, je minister za finance izdal soglasje št. 410-49/2020/5 z dne 9. 4. 2020.
Na podlagi zapisanega Ministrstvo za finance predlaga, da Vlada Republike Slovenije kot organ odločanja:
· sprejme Revidirano letno poročilo Agencije za javni nadzor nad revidiranjem za leto 2019, ki ga je sprejel strokovni svet Agencije za javni nadzor nad revidiranjem na 22. dopisni seji dne 17. 3. 2020 in je priloga tega sklepa ter ga pošlje v obravnavo Državnemu zboru Republike Slovenije,
· izda soglasje k predlogu uporabe presežka prihodkov nad odhodki Agencije za javni nadzor nad revidiranjem, in sicer, da se presežek prihodkov nad odhodki Agencije za javni nadzor nad revidiranjem, ki ga na dan 31. 12. 2019 izkazuje v bilanci stanja v višini 75.973 EUR, v višini do 65.000 EUR nameni za investicije v osnovna sredstva Agencije v letu 2020, preostali del pa nameni za opravljanje in razvoj dejavnosti ter za njeno redno delovanje in učinkovito izvajanje vseh nalog v letu 2020, 

